Συνοπτικό δελτίο κοινοποιούμενο από τα κράτη μέλη σχετικά με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, όσον αφορά την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2004/C 84/04)

Αριθμός ενίσχυσης: XA 4/04

Κράτος μέλος: Ισπανία

Περιφέρεια: Περιφέρεια της Murcia

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων για τα επιτόκια των δανείων για τις επενδύσεις των ΜΜΕ στον τομέα της μεταποίησης και εμπορίας γεωργικών προϊόντων

Νομική βάση: Orden por la que se convocan ayudas y especifica el procedimiento de gestión de las ayudas a las PYMEs de transformación y comercialización de productos agrícolas del sector de la conserva vegetal para la ecoeficiencia y mejora de las condiciones medioambientales

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό μεμονωμένης ενίσχυσης που χορηγήθηκε στην επιχείρηση: 500000 ευρώ ετησίως

Μέγιστη ένταση ενίσχυσης: Ανώτατο όριο 10 % της επένδυσης

Ημερομηνία εφαρμογής: 15 Μαρτίου 2004

Διάρκεια χορήγησης του καθεστώτος ή της μεμονωμένης ενίσχυσης: Μπορούν να χορηγηθούν ενισχύσεις έως τις 31 Δεκεμβρίου 2006

Στόχος της ενίσχυσης: Οι ενισχύσεις για επενδύσεις στις ΜΜΕ που δραστηριοποιούνται στον τομέα της μεταποίησης και εμπορίας γεωργικών προϊόντων στο έδαφος της περιφέρειας της Murcia χορηγούνται σύμφωνα με το άρθρο 7 του κανονισμού ΕΚ 1/2004. Η ενίσχυση συνίσταται στη μείωση των επιτοκίων των δανείων (μεγίστης διάρκειας τεσσάρων ετών) που χορηγούνται από χρηματοπιστωτικούς οργανισμούς στις επενδύσεις στον τομέα των κονσερβών φυτικών προϊόντων. Θεωρούνται επιλέξιμες δαπάνες, η κατασκευή, η αγορά ή η βελτίωση ακινήτων, η αγορά νέου μηχανολογικού εξοπλισμού και άλλες γενικές δαπάνες όπως οι αμοιβές αρχιτεκτόνων, μηχανικών και συμβούλων, καθώς και δαπάνες για μελέτες σκοπιμότητας. Η ενίσχυση θα πρέπει να ανταποκρίνεται στους εξής στόχους:

- Βελτίωση των ήδη υφισταμένων εγκαταστάσεων προκειμένου να διασφαλισθεί η τήρηση των περιβαλλοντολογικών απαιτήσεων.

- Εφαρμογή τεχνολογιών για την επαναχρησιμοποίηση λυμάτων, ελαχιστοποίηση των απορρίψεων, εκπομπών, θορύβων και καταλοίπων.

- Εφαρμογή νέων τεχνολογιών για την εξοικονόμηση ενέργειας.

- Εισαγωγή τεχνολογιών για τη βελτίωση του ανταγωνισμού και της παραγωγικότητας των ΜΜΕ χάρη σε μεθόδους παραγωγής συμβιβάσιμες με την προστασία του περιβάλλοντος

Οικείοι οικονομικοί τομείς: Το καθεστώς ενισχύσεων προορίζεται για τις ΜΜΕ του τομέα της μεταποίησης και εμπορίας γεωργικών κονσερβοποιημένων προϊόντων, του επιμέρους τομέα των μεταποιημένων οπωροκηπευτικών: κονσέρβες οπωροκηπευτικών, συμπεριλαμβανομένων των τουρσιών, χυμού και νέκταρος φρούτων, κατεψυγμένων οπωροκηπευτικών, λαμβάνοντας σε κάθε περίπτωση υπόψη τα όρια που καθορίζονται από τις αντίστοιχες ΚΟΑ

Επωνυμία και διεύθυνση της επιδοτούσας αρχής: Consejería de Agricultura, Agua y Medio Ambiente Dirección General de Industrias y Asociacionismo Agrario ( Υπουργείο Γεωργίας, Ύδατος και Περιβάλλοντος. Γενική Διεύθυνση Βιομηχανίας και Αγροτικών Συνεταιρισμών ) Plaza Juan XXIII, s/n E - 30071 Murcia Excmo. Sr. D. Antonio Cerdá Cerdá

Consejero de Agricultura, Agua y Medio Ambiente

(Σύμβουλος γεωργίας, υδάτων και περιβάλλοντος.)

Διεύθυνση Διαδικτύου: http://www.carm.es/cagric/home.jsp

Άλλες πληροφορίες: Η διάρκεια του καθεστώτος θα παραταθεί κατά ένα επιπλέον έτος. Από τις 31 Δεκεμβρίου του 2006 θα εφαρμόζεται η αντίστοιχη ισχύουσα νομοθεσία